คือหนูมีอะไรกับแฟน แต่ว่าไม่ได้หลั่งในนะคะ แบบแล้วเข้าแค่หัวและยังไม่สุดหัวเลยค่ะ ที่นี้หนูกลัวว่าน้ำหล่อลื่นเขาจะปนอสุจิอะค่ะตอนใส่เข้าไป แล้วหลั่งนอกค่ะ พอทำเสร็จแล้ว หนูก็รีบไปล้างน้ำถูสบู่นานมากๆ และวันต่อมาหนูก็ไปซื้อยาคุมฉุกเฉินแล้วค่ะ คือแบบนี้จะท้องมั้ยคะ แล้วหนูควรกินยาคุมปกติตามมั้ยคะ แล้วประจำเดือนหนูจะคลาดเคลื่อนนานมั้ยแล้วจะหายปกติได้กี่วันกี่เดือนคะ
สวัสดีค่ะ การมีเพศสัมพันธ์แบบหลั่งนอกนั้น ถ้าไม่ได้ป้องกันด้วยถุงยางอนามัยนั้น ยังมีโอกาสตั้งครรภ์ได้สูงถึง 20% จึงไม่ควรใช้วิธีดังกล่าวเพื่อคุมกำเนิดอย่างเด็ดขาดดังนั้นในกรณีนี้จึงมีข้อบ่งชี้การใช้ยาคุมฉุกเฉินเพื่อป้องกันการตั้งครรภ์ รับประทานภายใน 72 ชั่วโมง ถ้ากินย่างถูกต้อง โอกาสตั้งครรภ์จะลดลงไปได้ประมาณ 80-90% แต่ไม่ควรใช้วิธีนี้บ่อยๆ เพราะอาจทำให้มีเลือดออกผิดปกติทางช่องคลอดร่วมกับมีประจำเดือนมาคลาดเคลื่อนได้ประมาณ 7 วัน และมีประสิทธิภาพต่ำกว่าวิธีอื่นก่อนจะกินยาคุมปกตินั้น ควรจะตรวจให้แน่ใจก่อนว่าไม่ตั้งครรภ์ ชุดตรวจครรภ์ให้ผลบวกได้ 10-14 วันหลังปฏิสนธิ ถ้าไม่ได้ตั้งครรภ์จริงนั้น สามารถเริ่มกินยาคุมแบบแผงได้ตามปกติ กินภายใน 5 วันแรกของการมีประจำเดือน หรือถ้าเริ่มช่วงอื่นควรกินติดต่อกันให้ครบ 7 วันก่อนค่อยมีเพศสัมพันธ์ได้